Diari Oficial de la Generalitat Valenciana


Sumari del DOGV 7567, del 09-07-2015 (2015/6155)

RESOLUCIÓ de 22 de juny de 2015, del director general d'Economia, Emprenedoria i Cooperativisme, per delegació del conseller d'Economia, Indústria, Turisme i Ocupació, per la qual es convoquen, per a l'exercici 2015, les ajudes a treballadors de cooperatives i societats laborals destinades a facilitar-los l'accés a la condició de socis treballadors o de treball de les empreses en què presten els seus servicis, regulades en la base 2.1.a de l'Orde 36/2010, de la Conselleria d'Economia, Hisenda i Ocupació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7567

Data del DOGV
:   09-07-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/6155


Data del document
:   22-06-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 22 de juny de 2015, del director general d'Economia, Emprenedoria i Cooperativisme, per delegació del conseller d'Economia, Indústria, Turisme i Ocupació, per la qual es convoquen, per a l'exercici 2015, les ajudes a treballadors de cooperatives i societats laborals destinades a facilitar-los l'accés a la condició de socis treballadors o de treball de les empreses en què presten els seus servicis, regulades en la base 2.1.a de l'Orde 36/2010, de la Conselleria d'Economia, Hisenda i Ocupació. [2015/6155]  
Per mitjà de l'Orde 36/2010, de 3 de setembre, de la Conselleria d'Economia, Hisenda i Ocupació (DOCV 6351, 09.09.2010) es van aprovar les bases reguladores per a la concessió de subvencions a treballadors i socis de cooperatives i societats laborals, destinades a facilitar-los l'accés a la condició de socis treballadors o de treball de les empreses en què presten els seus servicis, o a incrementar-hi la seua participació financera.  
La disposició addicional primera de l'orde establix que, durant els exercicis en què les bases que aprova continuen vigents, es publicaran les dotacions anuals, consignades en els Pressupostos de la Generalitat, amb què hagen de finançar-se les ajudes. En l'exercici 2015, de conformitat amb el que establix la Llei 8/2014, de Pressupostos de la Generalitat Valenciana, les ajudes a què es referix l'Orde 36/2010 es finançaran amb càrrec al programa pressupostari 322.55, Promoció d'Emprenedors, Cooperativisme i Economia Social, línia T2242000.  
  
Així mateix, la base 1.5 de les reguladores d'estos incentius establix que, en compliment del que preveu l'article 23.2 de la Llei 38/2003, de 17 de novembre, General de Subvencions, i d'acord amb el que establisquen els pressupostos de la Generalitat per a cada exercici, per una resolució del titular de la Direcció General d'Economia, Emprenedoria i Cooperativisme, actuant per delegació del titular de la Conselleria d'Economia, Indústria, Turisme i Ocupació, publicada en el Diari Oficial de la Comunitat Valenciana, es convocaran les ajudes regulades per estes bases, i es donarà publicitat de les línies de crèdit i de l'import global màxim destinat, en l'exercici corresponent, a la concessió de les ajudes que preveuen, a banda del fet que este es pot incrementar en funció de les disponibilitats pressupostàries. La convocatòria podrà preveure, així mateix, la concessió de subvencions sense necessitat d'una altra convocatòria, en els casos en què ho autoritza l'article 58 del Reglament de la Llei 38/2003, de 17 de novembre, General de Subvencions, aprovat pel Reial Decret 887/2006, de 21 de juliol.  
  
En compliment del que disposa l'article 166 de la Llei 1/2015, de 6 de febrer, de la Generalitat, de la Hisenda Pública, del Sector Públic Instrumental i de Subvencions, s'incorporen a la convocatòria els continguts a què es referix.  
Per tant, fent ús de la facultat delegada indicada, en compliment del que preceptuen els articles 9 i 17 de la Llei 38/2003, General de Subvencions, i fent ús de les facultats que conferixen al conseller competent l'article 28 de la Llei 5/1983, del Consell, i l'article 160 de la Llei 1/2015, de la Generalitat, de la Hisenda Pública, del Sector Públic Instrumental i de Subvencions, resolc:  
  
Primer. Convocatòria d'ajudes per a l'exercici 2015 i dotació econòmica  
Per a l'exercici 2015, i de conformitat amb el que establix la Llei 8/2014, de pressupostos de la Generalitat Valenciana, es convoquen subvencions a treballadors de cooperatives i societats laborals destinades a facilitar-los l'accés a la condició de socis treballadors o de treball de les empreses en què presten els seus servicis, regulades en la base 2.1.a de l'Orde 36/2010, de 3 de setembre, de la Conselleria d'Economia, Hisenda i Ocupació, que es finançaran, fins a un import global màxim de 50.000 euros, amb càrrec al capítol VII, del codi línia T2242000, procedents de fons propis de la Generalitat.  
  
En el cas que, per raó d'una generació, ampliació o incorporació de crèdit, puga disposar-se de crèdits addicionals per a atendre les subvencions objecte d'esta convocatòria, l'òrgan concedent pot, després de publicar els crèdits addicionals disponibles i sense necessitat de realitzar una nova convocatòria, aplicar els crèdits addicionals a la concessió de les subvencions a què es referix esta convocatòria. Per a això, es fixa com a quantia addicional màxima per a l'exercici 2015 la de 100.000 euros, amb càrrec al capítol VII, línia T2242000.  
  
Per a això, l'òrgan col·legiat a què es referix la base 6 de les reguladores d'estes ajudes formularà una proposta addicional per al cas que valore positivament sol·licituds presentades a l'empara d'esta convocatòria que no puguen atendre's per falta de disponibilitat pressupostària. Amb estes sol·licituds ha de constituir una llista de reserva ben ordenada perquè puguen resoldre's favorablement com a conseqüència de possibles disponibilitats pressupostàries addicionals que permeten atendre-les sense necessitat d'obrir un nou període de presentació de sol·licituds, de conformitat amb el que disposa l'article 58.2 del Reglament de la Llei General de Subvencions.  
  
  
Segon. Terminis de sol·licitud  
Per a l'exercici 2015, podran sol·licitar-se les ajudes que es convoquen per mitjà d'esta resolució en el termini de dos mesos, comptador des de l'endemà de publicar-se en el Diari Oficial de la Comunitat Valenciana.  
  
Tercer. Exempció de notificació a la Unió Europea  
De conformitat amb el que disposa l'article 7.4 del Decret 147/2007, de 7 de setembre, del Consell, es fa constar que el règim d'ajudes que establixen les bases que aprova esta orde no requerix notificar-se a la Comissió Europea, d'acord amb el que establix l'article 108 del Tractat de Funcionament de la Unió Europea (TFUE), perquè no constituïxen cap ajuda d'estat, d'acord amb l'article 107 del TFUE, estan exemptes del requisit de notificació i es consideren compatibles amb el mercat interior, per tal com no constituïxen ajudes d'estat, ja que es destinen únicament a afavorir persones físiques que no tenen la condició d'empresaris, perquè l'ajuda per a l'adquisició d'accions o participacions d'una empresa, encara que incidisca en les relacions del beneficiari de les ajudes amb l'empresa mercantil del capital de les quals esdevindrà partícip, no afecta el capital de l'empresa ni pot, de cap manera, considerar-se una ajuda a l'empresa les accions o participacions de la qual es tracte, ni encara que es tractara d'ajudes per a quotes o aportacions a una cooperativa, perquè les normes substantives i comptables, basades en l'anomenat «principi de portes obertes» o «de lliure afiliació i baixa voluntària», consideren estes aportacions del soci com a depòsits en poder de la cooperativa, però de propietat del soci, que té dret de separar-se'n en qualsevol moment i exigir, quan exercisca eixe dret, la restitució de les seues aportacions econòmiques a la cooperativa.  
  
  
  
Quart. Objecte i condicions de la concessió de la subvenció  
De conformitat amb el que establix la base 1 del capítol I de l'Orde 36/2010, de 3 de setembre, de la Conselleria d'Economia, Hisenda i Ocupació, per la qual s'aprova les bases reguladores per a la concessió de subvencions a treballadors i socis de cooperatives i societats laborals, destinades a facilitar-los l'accés a la condició de socis treballadors o de treball o a incrementar-hi la participació financera, l'objecte i àmbit de les ajudes és fomentar l'accés dels treballadors amb contracte indefinit a la condició de socis treballadors o de treball de les mateixes cooperatives en què presten els servicis.  
  
Les ajudes es concediran, únicament, a treballadors que presten els seus servicis per compte d'altri en cooperatives i societats laborals, quan passen a integrar-se en eixes mateixes empreses com a socis treballadors o de treball.  
Per a poder acollir-se a les ajudes, la integració sociolaboral haurà de tindre lloc en centres de treball ubicats en el territori de la Comunitat Valenciana, amb independència del lloc del domicili social de l'empresa o del registre en què figure inscrita.  
Estes ajudes tindran la consideració de subvencions públiques.  
En la base 2.1.a, l'orde establix que podran acollir-se a les ajudes que regula, i que són objecte d'esta convocatòria, les persones vinculades per un contracte de treball de caràcter indefinit amb la cooperativa o societat laboral que s'hagen convertit, en l'exercici anual corresponent i fins a la data de sol·licitud de subvenció, en socis treballadors o de treball de l'empresa, per mitjà de l'ingrés com a socis d'esta i la subscripció de les aportacions obligatòries, quotes d'ingrés, accions o participacions en estes empreses, segons siga procedent.  
  
Amb caràcter general, els sol·licitants han de tindre els requisits següents:  
a) Estar vinculat laboralment, per mitjà d'un contracte de caràcter indefinit, a una cooperativa o societat laboral, amb una antiguitat no inferior a sis mesos, comptats en la data d'adquisició de la condició de soci.  
b) Prestar servicis a l'empresa en un centre de treball radicat en el territori de la Comunitat Valenciana.  
c) Haver-se convertit, durant l'exercici en què es convoca l'ajuda i fins a la data de presentació de la sol·licitud de subvenció, en soci treballador o de treball de l'empresa per a la qual fa la seua activitat laboral.  
  
d) Per al cas de prestar servicis en una societat laboral, la persona sol·licitant ha d'haver adquirit en eixe mateix període, en propietat, un nombre d'accions o participacions que no resulte inferior al que, abans d'adquirir-les, pertanguera al soci treballador amb menor participació en el capital de la societat.  
e) Per al cas de cooperatives, la persona sol·licitant haurà de subscriure i desembossar, durant l'exercici en què es convoque l'ajuda i fins a la data de presentació de la sol·licitud de subvenció, aportacions obligatòries a capital social per l'import establit per a estes en els estatuts socials de la cooperativa o en els acords degudament adoptats per l'assemblea general de la cooperativa, sempre que estes aportacions siguen exigibles, sense cap excepció, a tots els socis treballadors o de treball de la cooperativa. Les aportacions en concepte de quota d'ingrés seran subvencionables només quan les hagen desembossades abans tots els altres socis treballadors o de treball de la mateixa cooperativa.  
  
f) No podrà concedir-se la subvenció quan es tracte d'incorporació de socis treballadors o de treball que hagen tingut eixa mateixa condició en l'empresa en els dos anys anteriors a la nova incorporació com a socis.  
g) No podran ser beneficiàries d'estes subvencions les persones que estiguen en alguna de les circumstàncies enumerades en els apartats 2 i 3 de l'article 13 de la Llei 38/2003, General de Subvencions. Han d'acreditar esta condició i, especialment, que la persona sol·licitant està al corrent en el compliment de les obligacions tributàries i de la Seguretat Social i que no ha sigut sancionada, mitjançant cap resolució ferma, amb la pèrdua de la possibilitat d'obtindre subvencions, de la manera que establixen els articles 13.7 i 14 de la Llei General de Subvencions.  
  
  
Quint. Forma en què han de presentar-se les sol·licituds  
De conformitat amb la base 3 de l'Orde 36/2010, les sol·licituds per a l'obtenció de les ajudes a què es referix esta convocatòria es presentaran en qualssevol dels registres d'entrada dependents de la Conselleria d'Economia, Indústria, Turisme i Ocupació, a més del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999.  
  
  
Sext. Termini de resolució i notificació  
La base 7.4 de l'orde d'ajudes establix que el termini màxim per a resoldre i notificar la resolució serà de tres mesos a comptar des de l'acabament del termini de presentació de sol·licituds. Així mateix, en l'apartat 5, determina que, quan haja transcorregut el termini, si no s'ha dictat i notificat cap resolució expressa, es considerarà desestimada la pretensió per silenci administratiu, de conformitat amb el que preveu l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana, i d'acord amb el que disposa l'article 25.5 de la Llei 38/2003, de 17 de novembre, General de Subvencions. Tot això no impedix que subsistisca l'obligació legal de resoldre sobre la petició formulada.  
Les resolucions que es dicten a l'empara de les convocatòries esgotaran la via administrativa i es notificaran a les persones interessades segons el que disposa l'article 26 de la Llei 38/2003, de 17 de novembre, General de Subvencions. Contra la resolució podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació, d'acord amb el que disposa l'article 46 de la Llei 29/1998, reguladora de la jurisdicció contenciosa administrativa. Això no impedix la interposició d'un recurs potestatiu de reposició, en el termini d'un mes des de l'endemà de la notificació, segons els articles 116 i 117 de la Llei de Règim Jurídic de les Administracions Públiques i del Procediment Administratiu Comú, o qualsevol altre recurs que es considere procedent.  
   
Sèptim. Documents i informacions que s'han d'aportar amb la petició  
  
La base 4 de l'Orde 36/2010 establix el següent:  
1. Les sol·licituds hauran de dur adjunta la documentació següent:  
  
a) Document d'identitat de la persona sol·licitant.  
b) Escriptura de constitució de l'entitat a què s'incorpore com a soci treballador, a la què s'adjuntaran els estatuts i totes les seues modificacions, degudament inscrits en els registres de societats laborals o cooperatives.  
c) Document públic d'adquisició de les accions o participacions, o títol acreditatiu de l'aportació obligatòria a capital social o quota d'ingrés, de la cooperativa, acompanyats de la prova del pagament efectiu o desembossament del seu import, així com les factures o liquidacions, abonades, relatives a les despeses associades a l'operació en notaries, registres i impostos. Si és el cas, el document públic d'adquisició o subscripció, haurà de figurar inscrit en el Registre administratiu de Societats Laborals.  
d) Documentació que acredite que el preu pagat no excedix del valor màxim de les accions, participacions, aportació obligatòria o quota d'ingrés assenyalades en la base 2.5 i 2.6.  
e) Contracte de treball del sol·licitant amb l'empresa en què s'integre com a soci, o document acreditatiu de la prèvia relació social amb l'empresa i certificació de la seua vida laboral.  
f) Alta, en el règim de la Seguretat Social que pertoque, del soci treballador o de treball sol·licitant.  
g) Certificat en què es faça constar que el soci treballador o de treball que s'incorpora com a nou soci no ha tingut esta condició en la societat en els dos anys anteriors a la seua incorporació o, si es tracta d'un soci que incrementa la seua participació en l'empresa, del nombre d'accions o participacions que tinguera abans de la nova adquisició per la qual sol·licite subvenció.  
h) Dades de domiciliació bancària, segons model oficial a este efecte (Fitxa de Manteniment de Tercers) que es presentaran, necessàriament, en dos exemplars originals, adjuntant certificació de l'entitat financera acreditativa del compte bancari, segons el que establix l'article 4.1 de l'Ordre de 15 de febrer de 2005, de la Conselleria d'Economia, Hisenda i Ocupació.  
i) Memòria, segons model normalitzat, en relació amb l'operació objecte de subvenció, que haurà d'arreplegar les circumstàncies que concórreguen entre les ressenyades en la base 5 i que permeten aplicar els criteris de valoració que serviran de base a la concessió de la subvenció. La falta d'emplenament de qualsevol dels apartats de la dita memòria serà valorada atorgant zero punts al criteri corresponent. A la dita memòria, s'adjuntarà prova documental de les circumstàncies al·legades.  
j) Documentació acreditativa que el sol·licitant es troba al corrent del compliment de les seues obligacions tributàries i amb la Seguretat Social, a efectes de ser beneficiaris de subvencions i la vigència de la qual s'estenga, almenys, cinc mesos comptats des de la data de presentació.  
La presentació de la sol·licitud de subvenció comportarà l'autorització de la persona sol·licitant perquè l'òrgan concedent obtinga de manera directa, a través de certificats telemàtics, l'acreditació de les circumstàncies previstes en els articles 18 i 19 del Reglament de la Llei 38/2003, de 17 de novembre, General de Subvencions, referides al compliment d'obligacions tributàries i compliment d'obligacions amb la Seguretat Social, respectivament, i en este cas la persona sol·licitant no haurà d'aportar la certificació corresponent. No obstant això, la sol·licitant podrà denegar expressament el consentiment i, en este cas, haurà d'aportar la certificació en els termes previstos en el reglament esmentat.  
k) Declaració on es facen constar les subvencions o ajudes obtingudes o sol·licitades per a la mateixa finalitat o, si és el cas, una declaració expressa de no haver-les sol·licitades o obtingudes.  
l) Acreditació de no estar sotmés a cap de les prohibicions recollides en els apartats 2 i 3 de l'article 13 de la Llei 38/2003, de 17 de novembre, General de Subvencions que haurà d'efectuar-se segons el que disposa l'apartat 7 de l'article esmentat, segons model normalitzat.  
  
m) Quan el sol·licitant duga a terme la seua jornada laboral a temps parcial, una còpia del contracte de treball. En el cas d'una cooperativa, certificat en què es faça constar la duració de la jornada que té fixada la persona que s'incorpora, i el percentatge que suposa sobre la jornada completa.  
n) Compromís solemne, subscrit per la persona sol·licitant, de no alienar, ni reduir, abans del termini de cinc anys des de la data del fet causant de la subvenció, excepte causa de força major o una altra degudament justificada no imputable a la persona beneficiària, els títols, les aportacions o les quotes per raó de l'adquisició dels quals se li concedisca la subvenció. No obstant això, es considerarà, també, complida esta obligació, quan part de les accions o participacions siguen transmeses dins d'este termini, per preu igual al pagat per estes; actualitzat, si és el cas, segons l'IPC, a un altre soci o treballador indefinit de l'empresa, als efectes de possibilitar l'accés d'este últim a la seua propietat en condicions homogènies amb la resta de socis preexistents.  
  
o) En el cas que el sol·licitant siga persona discapacitada, s'adjuntarà certificació acreditativa d'esta condició i del grau reconegut, que haurà de ser, almenys, del 33 %.  
p) Declaració responsable comprensiva de trobar-se la persona sol·licitant al corrent en el compliment de les obligacions per reintegrament de subvencions que, si és el cas, se li hagueren exigit.  
2. La persona sol·licitant haurà de declarar per escrit davant de la Direcció General de Treball, Cooperativisme i Economia Social, en el termini de quinze dies computat des de la data en què li siga concedida la subvenció o realitze noves sol·licituds d'ajudes, les noves situacions que puguen produir-se respecte a les circumstàncies a què es referix la declaració exigida en la lletres g i k de l'apartat anterior. L'omissió d'esta comunicació serà causa de denegació de la subvenció sol·licitada o, si és el cas, donarà lloc a la resolució de la subvenció ja concedida, amb els efectes assenyalats en la base 12.  
3. Quan la sol·licitud no reunisca els requisits assenyalats en estes bases o els establits amb caràcter general en la Llei General de Subvencions esmentada o en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'hi adjunte la documentació que ha de dur la sol·licitud d'acord amb les presents bases, es requerirà l'interessat perquè en el termini, màxim i improrrogable de deu dies esmene la falta o adjunte els documents preceptius, amb indicació que, si no ho fa així, es considerarà que ha desistit de la seua petició, amb resolució prèvia que haurà de ser dictada en els termes previstos en el mateix article 42 de la llei mencionada.  
4. Documents presentats amb anterioritat. En el cas que els documents que ha de dur adjunts la sol·licitud de concessió de les ajudes ja es troben en poder de qualsevol òrgan de l'administració actuant, la persona sol·licitant podrà acollir-se al que establix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data i l'òrgan o dependència a què van ser dirigits, la identificació del procediment en què es troben i que no hagen transcorregut mes de cinc anys des de la finalització del procediment a què corresponguen.  
5. Sempre que les presents bases no especifiquen una altra cosa, tant la documentació general a què es referix esta base, com la que, si és el cas, exigisquen les bases restants, es presentarà en dues còpies prèviament compulsades; però els documents acreditatius de la subscripció i pagament d'accions, participacions i aportacions, i les factures i liquidacions de notaries, registre i impostos, s'hauran de presentar, a més, originals perquè s'estampillen com a utilitzats a fi d'obtindre o justificar les subvencions que es regulen en les presents bases.  
6. Llevat que es determine una altra cosa en estes bases, les sol·licituds, les memòries i la resta de declaracions que hagen de presentar-se segons un formulari establit a este efecte, ho seran utilitzant per a això els models que es poden obtindre en l'apartat dedicat a les ajudes concretes de què es tracte, dins de l'adreça web de la Generalitat: ?www.gva.es/subvencionesecosocial?, i en la guia PROP.  
  
Octau. Criteris de valoració  
Els criteris de valoració els establix l'annex II de l'Orde 36/2010. Es concreten de la manera següent:  
De conformitat amb el que disposa la base 5 de l'orde d'ajudes, la puntuació màxima per cada un dels criteris que es detallen a continuació serà de 10 punts.  
a) La condició de dona o la legal de persona discapacitada de la sol·licitant assigna a la sol·licitud fins a un màxim de 10 punts, segons el següent:  
1. Quan la sol·licitant siga una dona, s'assignaran 5 punts.  
2. Quan la persona sol·licitant acredite una discapacitat del 33 % al 40 %, s'assignaran 3 punts.  
3. Quan la persona sol·licitant acredite un grau de discapacitat superior al 40 per cent, s'assignaran 5 punts.  
b) Duració de la relació laboral prèvia del sol·licitant amb l'empresa a què s'incorpora com a soci o sòcia:  
1. Treballadors no socis:  
1. Amb antiguitat superior a 36 mesos: 10 punts.  
2. Amb antiguitat superior a 24 mesos: 8 punts.  
3. Amb antiguitat superior a 12 mesos: 6 punts.  
4. Amb antiguitat no superior a 12 mesos: 5 punts.  
2. Socis treballadors:  
1. Amb antiguitat superior a 36 mesos: 6 punts.  
2. Amb antiguitat superior a 24 mesos: 5 punts.  
3. Amb antiguitat superior a 12 mesos: 4 punts.  
4. Amb antiguitat no superior a 12 mesos: 2 punts.  
c) Ingressos de treball del sol·licitant: es compten només els ingressos bruts procedents del treball en l'empresa en què s'integra com a soci o en què incrementa la participació, obtinguts en l'últim any o el període inferior de vinculació laboral amb l'empresa.  
Puntuació:  
1. Fins a 1.200 euros al mes, inclusivament (comptant 14 mensualitats a l'any): 10 punts.  
2. Fins a 1.500 euros al mes (comptant 14 mensualitats a l'any): 8 punts.  
3. Fins a 1.800 euros al mes (comptant 14 mensualitats a l'any): 7 punts.  
4. Fins a 2.100 euros al mes (comptant 14 mensualitats a l'any): 5 punts.  
5. Fins a 2.400 euros al mes (comptant 14 mensualitats a l'any): 4 punts.  
6. Fins a 2.700 euros al mes (comptant 14 mensualitats a l'any): 3 punts.  
7. Més de 2.700 euros al mes (comptant 14 mensualitats a l'any): 1 punt.  
  
Nové. Mitjà de notificació o publicació  
Les notificacions es faran en els termes que preveuen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada en esta matèria per l'article 25 de la Llei 15/2014, de 16 de setembre, de racionalització del sector públic i altres mesures de reforma administrativa.  
S'aplica el que establixen els articles 60 i 61 de la Llei 30/1992 respecte a la publicació dels actes administratius.  
  
Dècim. Recursos  
Contra esta resolució, que esgota la via administrativa, pot interposar-s'hi un recurs de reposició davant del mateix òrgan que la dicta, en el termini d'un mes comptador des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, o bé directament un recurs contenciós administratiu, en el termini de dos mesos comptador des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Açò no impedix que s'hi puga interposar qualsevol altre recurs dels previstos en la legislació.  
  
  
València, 22 de juny de 2015.- El conseller d'Economia, Indústria, Turisme i Ocupació, p. d. (base 1.5 de l'Orde 36/2010, de 3 de setembre, de la Conselleria d'Economia, Hisenda i Ocupació, DOCV 6351, 09.09.2010), el director general d'Economia, Emprenedoria i Cooperativisme: Raúl Martín Calvo.